ROMÂNIA







SE APROBA,

JUDEŢULTIMIŞ






 P R I M A R

PRIMĂRIA MUNICIPIULUI TIMISOARA


Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE SPAŢIALĂ
Nr.U22007-001339/22.03.2007
R E F E R A T
privind aprobarea Planului Urbanistic de Detaliu 
“Bloc apartamente”, Str. Cluj nr. 16, Timişoara
Către Comisiile Consiliului Local al Municipiului Timişoara
Având în vedere prevederile Planului de Amenajare a Teritoriului Municipiului Timişoara, Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată la noi cu numărul .U22007-001339/13.09.2006, prin care se solicită avizarea din punct de vedere urbanistic a Planului Urbanistic de Detaliu “Bloc apartamente”, Str. Cluj nr. 16, Timişoara;

Având în vedere cerinţele Certificatului de Urbanism nr. 5948 din 06.10.2006;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu “Bloc apartamente”, Str. Cluj nr. 16, Timişoara.
Documentaţia este iniţiată de proprietarii terenului LAZĂR FRANCISC ANTONIU şi soţia LAZĂR TUDORŢA şi a fost elaborată de S.C. ANDREESCU & GAIVORONSCHI S.R.L., conform proiect nr. 89/2007.
Suprafaţa totală studiată în cadrul Plan Urbanistic de Detaliu “Bloc apartamente”, Str. Cluj nr. 16, Timişoara este de 696 mp şi este înscrisă în CF nr. 131882 Timişoara nr. cadastral 9639/II şi 9640/2, în suprafaţă de 348 mp şi CF nr. 131881 Timişoara nr. cadastral 9639/I şi 9640/1, în suprafaţă de 348 mp.

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Terenul studiat în cadrul Plan Urbanistic de Detaliu “Bloc apartamente”, Str. Cluj nr. 16, Timişoara este situat în intravilanul municipiului Timişoara, în UTR 42, într-o zonă centrală a oraşului, care în P.U.G. este zonă rezidenţială în regim de înălţime S+P+2E+M. Strada Cluj este o arteră importantă, ce leagă zona centrală cu zona de sud a oraşului. Tendinţa actuală este de reconversie a zonei, din zonă de locuinţe în zonă pentru instituţii publice şi servicii de interes general. Acest lucru se datorează şi vecinătăţilor din zonă – Complexul Studenţesc, Stadionul Dan Păltinişan, Centrul Expoziţional al CCIAT, Spitalul Judeţean. 
Pe parcelă există o casă P+1E şi anexele acesteia, ce vor fi demolate în baza unei autorizatii de desfiintare.
Obiectivul nou propus constă în construirea unui clădiri destinată locuirii colective, în regim de înălţime S+P+3E +M, cu apartamente de una, două şi trei camere, cu boxă şi loc de parcare pentru fiecare apartament, pe parcelă. Clădirea va păstra aliniamentul clădirilor învecinate de pe strada Cluj. 
Locurile de parcare necesare funcţiunii sunt propuse a se amenaja în subsol, în spatele construcţiei. Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U aferentă P.U.G., aprobat prin HCL nr. 157/05.08.2002.
Indicii de construibilitate propuşi prin documentaţie sunt:

- Procentul de ocupare a terenului POT maxim 38,70%;

- Coeficientul de utilizare a terenului CUT maxim 2,95.
- Regim maxim de înălţime = S+P+3E+M. (E retras)
- Suprafaţă spaţii verzi = 35%.

Având în vedere regimul de înălţime propus, clădirea va fi prevăzută şi dotată cu lift, conform reglementărilor în vigoare. 
Prin soluţia propusă nu este afectat culoarul de siguranţă de 2m faţă de axul LEA 1kV, respectând astfel condiţia dată de SC Enel Electrica prin Avizul nr. 15163/04.12.2006.
La realizarea construcţiei se vor respecta toate condiţiile impuse prin avizele eliberate de deţinătorii de reţele şi utilităţi publice. 
Documentaţia de urbanism este însoţită de avizele şi acordurile in termen, conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.) 
Planului Urbanistic de Detaliu “Bloc apartamente”, Str. Cluj nr. 16, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

